Dimayê Şaredarîya Bedlîsî Şaredarîya qezaya Tetwanî zî tabelaya Kurdkî şaredarîye ra wedarte. Şaredarîya Tetwanî ya ke 9 endamê meclîsî yê HDP’yî karî ra vetî bî na rey zî tabelaya Kurdkî wedarte û herinda, ‘’Tatvan Beledîyesî, Şaredarîya Tetwan’’ de, ‘’Tatvan Beledîyesî Zabita Mudurlugu’’ daliqnaye.
Dîyar Orako ke endamîya meclîsî ra amebi durîfînayene vera naye reaksîyon da û va: ’’Wedartişê tebelaya Kurdkî yo ke bi Bedlîs dest pêkerd û bi Tetwan dewam kerd bi talîmatî yeno kerdene. Vera Kurdkî û renganê bînan bêtehamulîye esta, ma naye qebûl nêkene. Tîya de zafê şarê ma Kurdkî qisey keno. Ziwanê Dayîkê înan Kurdkî yo. Coka no vera şarî bêhurmetîye ya.’’
